**Vedtekter for Christianssands Artillerie Companies Skarpskytterlag, tilsluttet Norsk Svartkruttunion**

Lov for Christianssands Artillerie Compagnies (CAC) Skarpskytterlag, Stiftet ved CACs årsmøte xx. mars 2017, Vedtatt den 28. juni 2017. Godkjent av CACs styre den 28. juni 2017.

**1 Formål**

Lagets formål er ved samarbeid og kameratskap å fremme arbeidet for å ta vare på norsk våpenhistorie og skyting etter gammelt mønster.

2 Laget er medlem av Norsk Svartkrutt Union (NSU).

Laget har sete i Kristiansand kommune.

**3 Medlemmer**

Ethvert medlem av Christianssands Artillerie Compagnie, som innordner seg lagets og overordnede myndigheters lover kan tas opp som medlem. Ved innmelding oppgis alder og bopel, og om søkeren før har vært eller er medlem av lag tilsluttet NSU.

Opptak av nytt medlem skal straks føres inn i medlemsprotokollen. En søker kan ikke tas opp uten at forpliktelsene til andre lag innen NSU er ordnet.

Medlemskap i laget er først gyldig og regnes fra den dag kontingent er betalt. Ungdom kan tas opp som selvstendige medlemmer, men gis stemmerett først ved fylte 18 år, samt ha vært tilsluttet laget i minst 1 måned og ha sitt forhold til laget i orden.

Ethvert medlem plikter å overholde NSU's og lagets lover og bestemmelser. For straffesaker gjelder NSU's "Straffebestemmelser om forgåelser".

**4 Kontingent**

Kontingenten betales forskuddsvis, og størrelsen fastsettes hvert år av CACs årsmøte.

Medlemskap opphører ved skriftlig utmelding eller manglende innbetaling av kontingent de 2 siste år

Ved manglende innbetaling av kontingent bortfaller stemmerett ved årsmøte

Et enstemmig styre kan, når det foreligger særlige forhold, ekskludere et medlem

**5 Årsmøte**

Lagets høyeste myndighet er CACs årsmøte som holdes hvert år i mars måned. Årsmøtet innkalles av sittende styre med minst 3 ukers varsel, direkte til medlemmene via elektronisk media.

Forslag må være sendt til styret senest 2 uker før årsmøtet. (Fullstendig saksliste skal være tilgjengelig for medlemmer senest en uke før årsmøtet. Denne bestemmelsen er ikke obligatorisk.)

Årsmøtet er vedtaksført med det antall stemmeberettigede medlemmer som møter. I alle saker skal vedtakene, for å være gyldige, være fattet med flertallet av de avgitte stemmer, når ikke annet er bestemt i loven. De vedtak som gjøres gjeldende for CAC skarpskytterlag må være i samsvar med overordnet organisasjons lover og bestemmelser.

Årsmøtet skal:
1. Behandle årsmelding.
2. Behandle regnskap i revidert stand.
3. Behandle innkomne forslag og saker.
4. Fastsette kontingent.
5. Vedta budsjett.
6. Velge følgende tillitsverv:
a) Oppmann. Øvrige tillitsverv ivaretas av CACs styre og består av nestleder, sekretær, kasserer og ett styremedlem, samt to vararepresentanter (normalt intendant og sikkerhetsoffiser).
b) Revisorer med vararepresentanter.
c) Representanter til ting i de organisasjoner laget er tilsluttet.
d) Valgkomité på 3-5 personer.
Valgbare er alle stemmeberettigede medlemmer

Alle valg foregår skriftlig hvis det foreligger mer enn ett forslag. Blanke stemmesedler teller ikke og regnes som ikke avgitt.

Når en kandidat ikke oppnår flertall (dvs. mer enn halvparten av de avgitte stemmer), foretas bundet omvalg mellom de 2 kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning.

**6 Ekstraordinære årsmøter**

Ekstraordinært årsmøte gjennomføres etter samme retningslinjer som for CAC, og holdes når styret bestemmer det, eller en tredjedel av de stemmeberettigede medlemmer krever det. Det kunngjøres på samme måte som ordinære årsmøter og innkalles av styret med minst 14 dagers varsel. Ekstraordinært årsmøte kan bare behandle den eller de saker kravet om årsmøte omfatter og som er kunngjort i innkallingen.

**7 Medlemsmøter**

Medlemsmøter holdes når oppmann eller styret finner det nødvendig.

**8 Styret**

Laget ledes av oppmann på vegne av CACs styre, som er høyeste myndighet mellom årsmøtene. Styret skal:

1 Iverksette årsmøtets og overordnede myndigheters vedtak og bestemmelser.
2 Forestå lagets daglige ledelse og representere dette utad.
3 Oppnevne etter behov komitéer/utvalg/personer for spesielle oppgaver og utarbeide instruks for disse organer.
4 Etter evne søke å løse lagets oppgaver, jfr. pkt. 1, vedt treningsvirksomhet, stevne- opplegg og på annen måte ivareta lagets og medlemmenes interesse.
Styret skal holde møte når lederen bestemmer eller et flertall av styremedlemmene forlanger det.

Et møte er vedtaksført når et flertall av styrets medlemmer er til stede. Over styrets møter føres protokoll. Alle vedtak i styret fattes med flertall av de avgitte stemmer. Ved stemmelikhet gjør lederens stemme utslaget.

**9 Styrets arbeid**

1. Lagets oppmann ivaretar den daglige ledelse av laget på vegne av styret. Han skal anvise alle utbetalinger og lede styrets forhandlinger og lagets møter hvis ikke annet er fastsatt. Han skal påse at valg, adresseforandringer og annet som har interesse for NSU blir meldt. Lederen skal sammen med kassereren og revisorene sende inn oppgaver over lagets medlemmer pr. 1. januar til NSU.

2. Nestlederen fungerer som leder under dennes fravær.

3. Sekretæren skal føre protokoll over alle styremøter, medlemsmøter og årsmøter. Han skal i samråd med lederen føre lagets korrespondanse. Han skal dessuten være lagets arkivar.

4. Kassereren plikter å sette seg inn i de for idretten \*) til enhver tid gjeldende instrukser og bestemmelser og føre regnskap og medlemsfortegnelse i samsvar med disse. Styret bestemmer hvor stort beløp kassereren til enhver tid kan ha i kassen.
Underkasserere kan velges hvis det er behov for det.

5. Revisorene skal gjennomgå regnskapene i samsvar med idrettens revisjonsbestemmelser \*).
\*) Jfr. heftet "Idrettens Kontoplan".

**10 Oppløsning**

Oppløsning av laget kan bare vedtas på ordinært årsmøte med to tredjedels flertall, etter at forslag om dette på forhånd er satt på saklisten, som er tilsendt medlemmene minst 14 dager før møtet. Blir oppløsning vedtatt med minst to tredjedels flertall, holdes ekstraordinært årsmøte 3 måneder senere. For at laget skal oppløses, må vedtaket her gjentas med to tredjedels flertall.

Sammenslutning med andre lag anses ikke som oppløsning av laget. Vedtak om
sammenslutning og nødvendige lovendringer i tilknytning til disse treffes i samsvar med bestemmelsene om lovendringer, jfr. pkt. 11.

11 I tilfelle oppløsning tilfaller lagets eiendeler CAC eller eventuelt NSU.

**12 Lovendring**

Endringer i denne lov kan bare foretas på ordinært eller ekstraordinært årsmøte, etter å være oppført på saklisten, og krever to tredjedels flertall av de avgitte stemmer.

Pkt. 11 kan ikke endres.
Lovendringer må sendes NSU til godkjenning.

|  |  |  |
| --- | --- | --- |
| Janni Alise JuulStyreleder Christianssand Artillerie Compagnie |  | Jørn KildedalOppmannCAC Skarpkytterlag |